

**Маңызды стратегиялық мәнi бар мемлекеттіік сатып алу туралы**

Қазақстан Республикасы Үкіметінің 2005 жылғы 10 ақпандағы N 133 Қаулысы

      "Мемлекеттік сатып алу туралы" Қазақстан Республикасының 2002 жылғы 16 мамырдағы Заңының  21-бабы 1-тармағының 5) тармақшасына сәйкес Қазақстан Республикасының Үкiметi  **ҚАУЛЫ ЕТЕДI:**

      1. "ЗАМАН-ТУ" акционерлiк қоғамы сатып алудың маңызды стратегиялық мәнi бар дизайнерлiк әзiрлемелердi көрсету, мұражай жабдықтарын жасау, мұражай экспозицияларын құру жөнiндегi қызметтердi және Қазақстан Республикасы Тұңғыш Президентi мұражайының үй-жайлары мен ғимаратын безендiру жөнiндегі басқа да қызметтердi көрсетушi болып белгiленсiн.

      2. "Қазақстан Республикасы Тұңғыш Президентiнiң мұражайы" мемлекеттік мекемесi (келiсiм бойынша) заңнамада белгiленген тәртiппен:   
      осы қаулының 1-тармағында көрсетілген заңды тұлғамен қызметтердi мемлекеттік сатып алу туралы шарт жасасуды;   
      2005 жылға арналған республикалық бюджетте 004 "Тарихи-мәдени құндылықтарды сақтау" бюджеттік бағдарламасы бойынша көзделген қаражат шегінде жасалатын шартты қаржыландыруды;   
      қызметтердi мемлекеттiк сатып алу үшiн осы қаулыға сәйкес пайдаланылатын ақшаны оңтайлы және тиiмдi жұмсау қағидатын сақтауды, сондай-ақ "Мемлекеттік сатып алу туралы" Қазақстан Республикасы Заңының 21-бабының 3, 4-тармақтарын орындауды;   
      осы қаулыдан туындайтын өзге де шараларды қабылдауды қамтамасыз етсін.

      3. Осы қаулы қол қойылған күнiнен бастап күшіне енеді.

*Қазақстан Республикасының*   
*Премьер-Министрi*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК